gl gl gl gl gl gl gl gl gl gl es en gl gl gl gl en es en gl de gl gl gl gl gl gl es gl en gl pt gl gl gl gl gl en gl gl fr
Hoxe traémosvos unha boa nova. A longametraxe Beiras.Vivir2Veces está máis preto de ver a luz.
O día 2 de setembro farase unha pre-estrea da película no Festival de Cans, na que amosaremos as primeiras imaxes deste documental que tantas persoas fixeron posible.
Pouco tempo despois faremos a estrea oficial da película en Compostela. A ela estarán convidados os mecenas que participaron na campaña de crowdfunding coa recompensa que inclúe o convite á estrea.
Axiña anunciaremos a data exacta da estrea oficial.
26th Maio 2021 By Admin
Beiras e Ferrín no Museo do Mar
26 / 05 / 2021
Dende que a web de Beiras.Vivir2Veces abriu, xa están dispoñibles para os mecenas as primeiras pezas do webdoc.
Beiras.Vivir2Veces é un proxecto no que queremos contar a Beiras dende tres ángulos: lugares, fotos e conversas. Esas son as tres categorías nas que organizamos as pezas.
Empezamos subindo a conversa de Xosé Manuel Beiras con Xosé Luis Méndez Ferrín e seguimos coa conversa con Rosa Regueiro, profesora da facultade de Económicas e os seus alumnos, na que Beiras repasou a súa etapa como docente e a súa visión da economía.
Beiras cos alumnos da facultade de Económicas
Estreamos a sección de lugares cunha peza sobre París, na que Beiras fai un repaso da capital francesa e dos distintos París que el viviu: o do descubrimento do mundo, o dos anos sesenta e o dunha segunda vida, nos oitenta.
A nova peza que subimos é a conversa con Manoel Santos, militante ecoloxista, altermundista e coordinador de Greenpeace en Galicia. Nesta ocasión, ambos comparten as súas ideas. Conversan sobre o futuro, sobre a ecoloxía, o altermundismo e sobre outros mundos posibles.
Beiras, Manoel Santos e Pepe Coira na gravación
Estes contidos están dispoñibles para os mecenas na sección de Acceso. Próximamente abriremos a posibilidade de mercar acceso ao público xeral. Se tes calquera problema ao acceder, contacta connosco en info@vivir2veces.com.
5th Marzo 2021 By Xurxo
Hoxe, por fin, o proxecto Beiras.Vivir2Veces comeza ver a luz. Faino coas primeiras pezas íntegras da gravación do documental.
O proceso de rodaxe foi demorado. Cada xornada dedicouse a unha das partes coas que queremos contar a Xosé Manuel Beiras. Fomos a Vigo, a Santiago, a Corrubedo, a Esteiro, á Reboraina… Cada unha das sesións dedicouse a conversar dun tema, lembrar un lugar ou recuperar imaxes significativas da vida de Beiras.
No proceso de postprodución topamos con algo inesperado. Vimos que cada peza funcionaba por si mesma, algo que dalgún xeito xa estaba na nosa idea inicial, pero non nese grao. A nosa impresión foi a de que cada peza podía entenderse coma un episodio dunha especie de serie documental.
Unha serie libre de formato -cada peza ten unha duración diferente- e de estilo -hai conversas a dous e hainas de grupo, e mesmo un coloquio co público, ou un concerto-. Segundo os intereses e os gustos de cadaquén, uns episodios resultarán máis atractivos ca outros, pero en todos habemos atopar sentido, contido. E velos permite que cada un de nós faga a súa propia escolla sobre o que lle pareza máis valioso de canto ao longo desta produción Beiras e a súa xente nos achegaron con tanta xenerosidade.
O capítulo co que estrenamos a web é a conversa entre Xosé Manuel Beiras e Xose Luis Méndez Ferrín. No museo do mar de Vigo, Ferrín e Beiras reúnense coa excusa de falar sobre o nacionalismo. Na conversa, xurden temas como os inicios en política de ambos, os movementos universitarios, o tabú do independentismo…
© Ollo Vivo, 2021 - Aviso legal e Política de Privacidade
Este sitio web utiliza cookies para unha mellor experiencia de usuario. Si continúas navegando estarás dando o teu consentimiento para a aceptación das ditas cookies e a aceptación da nosa política de cookies. ACEPTAR